Пасля караваю маладыя разам з шаферамі і шаферкамі, сватамі ад жаніха і хроснымі бацькамі маладой, ехалі ў дом жаніха. Госці нявесты заставілся ў доме маладой і працягвалі гуляць. Нявеста брала з сабой пасцель (падушкі, посцілкі, вышывныя просціні). Сустракалі маладых ля хаты жаніха ў тым жа парадку, як у нявесты. У доме жаніха адразу развешвалі на жэрдках пасцель нявесты, каб госці ацанілі працу нявесты. За сталамі госці рассаджваліся ў тым жа парадку, што і ў нявесты, толькі на кут садзіўся ўжо бацька хросны жаніха і вёў свадзьбу. Хросныя бацькі нявесты сядзелі на месцы сватоў. Каравай дзялілі ў жаніха за гэтым жа сталом. У час раздзелу каравая нявеста адорвала бацькоў і блізкую радню жаніха падарункамі.